|  |  |
| --- | --- |
| ГРБОВИ ЗА МЕМОРАНДУМ | Republika SrbijaAutonomna Pokrajina Vojvodina**Pokrajinsko tajništvo za obrazovanje, propise, upravu i nacionalne manjine – nacionalne zajednice**Bulevar Mihajla Pupina 16, 21000 Novi SadT: +381 21 487 4608; F: +381 21 456 217ounz@vojvodina.gov.rs  |
|  | KLASA: 128-90-1017/2023-05 | DATUM: 5. 6. 2023. godine |

Na temelju članka 11. Pokrajinske skupštinske odluke o dodjeli proračunskih sredstava za unapređenje položaja nacionalnih manjina – nacionalnih zajednica i razvoj multikulturalizma i tolerancije („Sl. list APV“, broj: 8/2019), članaka 15. i 16. stavka 5. u vezi s člankom 24. stavkom 2. i člankom 37. stavkom 5. Pokrajinske skupštinske odluke o pokrajinskoj upravi („Službeni list APV“, broj: 37/14, 54/14 – dr. odluka, 37/2016, 29/2017, 24/2019, 66/2020 i 38/2021) i članka 13. stavka 6. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za unapređivanje položaja nacionalnih manjina – nacionalnih zajednica i razvoj multikulturalizma i tolerancije u Autonomnoj Pokrajini Vojvodini („Službeni list APV“, broj: 7/23) (u daljnjem tekstu: Pravilnik), kao i Liste vrednovanja natječajnog povjerenstva za dodjelu proračunskih sredstava po Javnom natječaju za organizaciju edukativno-rekreacijskog kampa učenika srednjih škola, klasa: 128-90-1017/2023-05 od 26. svibnja 2023. godine, pokrajinski tajnik donosi:

**RJEŠENJE**

**O DODJELI PRORAČUNSKIH SREDSTAVA PO JAVNOM NATJEČAJU**

**ZA organizaciju edukativno-rekreacijskog kampa učenika srednjih škola**

**I.**

Na temelju Javnog natječaja za organizaciju edukativno-rekreacijskog kampa učenika srednjih škola, raspisanog dana 5. 5. 2023. godine, klasa: 128-90-1017/2023-05, koji je objavljen na mrežnoj stranici Tajništva 5. 5. 2023.godine i u „Službenom listu APV“, broj: 19/2023, sredstva se dodjeljuju podnositelju prijave:

|  |  |  |  |  |
| --- | --- | --- | --- | --- |
| **Podnositelj prijave** | **Naseljeno mjesto** | **Prijedlog iznosa za dodjelu** | **Klasa predmeta** | **Broj****bodova** |
| Udruga Centar za mlade „Ana & Bastian“ | Kanjiža | 4.500.000,00 | 128-90-1017/1.5.2023. | 27 |

**II.**

Podnositeljima prijave na Natječaj koji nisu navedeni u točki 1. ovog rješenja ne dodjeljuju se proračunska sredstva imajući u vidu članak 8. i članak 12. Pravilnika.

**III.**

Ovo rješenje o izboru programa/projekata objavljuje se na službenoj mrežnoj stranici Pokrajinskog tajništva.

**Obrazloženje**

Na temelju članka 11., a u vezi s člancima 23., 25. i 26. Pokrajinske skupštinske odluke o proračunu Autonomne Pokrajine Vojvodine za 2023. godinu („Sl. list APV“, broj: 54/2022), članka 7. Pokrajinske skupštinske odluke o dodjeli proračunskih sredstava za unapređenje položaja nacionalnih manjina – nacionalnih zajednica i razvoj multikulturalizma i tolerancije („Sl. list APV“, broj: 8/2019), članka 6. Uredbe o sredstvima za poticanje programa ili nedostajućeg dijela sredstava za financiranje programa od javnog interesa koje realiziraju udruge („Sl. glasnik RS“, broj: 16/2018) i članka 3. stavka 1. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za unapređivanje položaja nacionalnih manjina – nacionalnih zajednica i razvoj multikulturalizma i tolerancije u Autonomnoj Pokrajini Vojvodini („Sl. list APV“, broj: 7/2023), Pokrajinsko tajništvo za obrazovanje, propise, upravu i nacionalne manjine – nacionalne zajednice je dana 5. 5. 2023. godine raspisalo Javni natječaj za organizaciju edukativno-rekreacijskog kampa učenika srednjih škola, klasa: 128-90-1017/2023-05.

Pokrajinskom skupštinskom odlukom o dodjeli proračunskih sredstava za unapređenje položaja nacionalnih manjina – nacionalnih zajednica i razvoj multikulturalizma i tolerancije („Sl. list APV“, broj: 8/2019) uređuju se namjena, način i postupak za dodjelu proračunskih sredstava za sufinanciranje programa i projekata za unapređivanje položaja nacionalnih manjina – nacionalnih zajednica i razvoj multikulturalizma i tolerancije na teritoriju Autonomne Pokrajine Vojvodine.

Navedena sredstva se osiguravaju u proračunu AP Vojvodine i vode se na posebnom proračunskom razdjelu pokrajinskog tijela uprave nadležnog za područje nacionalnih manjina − nacionalnih zajednica.

Na temelju Natječaja provedenog sukladno člancima 23., 25. i 26. Pokrajinske skupštinske odluke o proračunu Autonomne Pokrajine Vojvodine za 2023. godinu i opsega osiguranih sredstava za navedene namjene, utvrđenih člankom 11. iste Odluke, obavlja se raspodjela sredstava prema dospjelim prijavama na Natječaj. Pravo na dodjelu proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za unapređivanje položaja nacionalnih manjina – nacionalnih zajednica i razvoj multikulturalizma i tolerancije imaju udruge, fondovi i fondacije čiji su programi/projekti usmjereni na očuvanje i njegovanje multikulturalizma i međunacionalne tolerancije na teritoriju Autonomne Pokrajine Vojvodine.

Člankom 15. Pokrajinske skupštinske odluke o pokrajinskoj upravi („Sl. list APV“, broj: 37/14, 54/14 – dr. odluka, 37/2016, 29/2017, 24/2019, 66/2020 i 38/2021) utvrđeno je da radi izvršavanja zakona, drugih propisa i općih akata Republike Srbije, propisa Skupštine i Pokrajinske vlade, pokrajinska tijela uprave donose propise i pojedinačne akte, kad su za to ovlaštena, a člankom 16. stavkom 5. iste Odluke, da se rješenjem odlučuje o pojedinačnim stvarima, sukladno propisima. Sukladno članku 24. stavku 2., pokrajinski tajnik predstavlja pokrajinsko tajništvo, organizira i osigurava obavljanje poslova na učinkovit način, donosi akta za koja je ovlašten, formira povjerenstva i radne skupine radi obavljanja složenijih poslova iz djelokruga Tajništva i odlučuje o pravima, dužnostima i odgovornostima zaposlenika. Člankom 37. stavkom 5. utvrđeno je da Pokrajinsko tajništvo za obrazovanje, propise, upravu i nacionalne manjine ‒ nacionalne zajednice, sukladno zakonu: obavlja poslove pokrajinske uprave koji se odnose na pripremu akata za Skupštinu ili Pokrajinsku vladu, a kojima se, između ostalog, doprinosi razvoju interkulturalizma, afirmacije multikulturalizma, tolerancije i suživota nacionalnih manjina ‒ nacionalnih zajednica koje žive na teritoriju AP Vojvodine; brine o ostvarivanju prava u području ljudskih prava i prava pripadnika nacionalnih manjina ‒ nacionalnih zajednica i utvrđuje dodatna prava pripadnika nacionalnih manjina ‒ nacionalnih zajednica; osigurava sredstva za financiranje, odnosno sufinanciranje nacionalnih vijeća nacionalnih manjina, udruga i organizacija nacionalnih manjina ‒ nacionalnih zajednica, kao i unapređivanje ostvarivanja prava pripadnika nacionalnih manjina ‒ nacionalnih zajednica s teritorija AP Vojvodine.

Natječajno povjerenstvo za provedbu postupka dodjele proračunskih sredstava na temelju Javnog natječaja za organizaciju edukativno-rekreacijskog kampa učenika srednjih škola, formirano je rješenjem klasa: 128-90-1017/2023-05 od 22. 5. 2023. godine. Povjerenstvo je zasjedalo 26. 5. 2023. godine i nakon razmatranja i vrednovanja prijava udruga, fondova i fondacija na navedenom Natječaju, utvrdilo je Listu vrednovanja za dodjelu proračunskih sredstava po Javnom natječaju za organizaciju edukativno-rekreacijskog kampa učenika srednjih škola, koja je objavljena na službenoj mrežnoj stranici Pokrajinskog tajništva 26. 5. 2023. godine. Sudionici Natječaja imali su pravo prigovora na Listu vrednovanja i rangiranja prijavljenih programa/projekata u roku od 8 dana od dana njezine objave. Na Listu vrednovanja za dodjelu proračunskih sredstava po Javnom natječaju za organizaciju edukativno-rekreacijskog kampa učenika srednjih škola nije bilo prigovora.

Sukladno navedenom, a u vezi s člankom 11. Pokrajinske skupštinske odluke o dodjeli proračunskih sredstava za unapređenje položaja nacionalnih manjina – nacionalnih zajednica i razvoj multikulturalizma i tolerancije, na prijedlog natječajnog povjerenstva za provedbu postupka dodjele proračunskih sredstava na temelju Javnog natječaja za organizaciju edukativno-rekreacijskog kampa učenika srednjih škola, pokrajinski tajnik je donio rješenje kao u izreci.

Ovo rješenje je konačno.

|  |
| --- |
| POKRAJINSKI TAJNIK |
| Zsolt Szakállas |
|  |